|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. április 24-ei**

**rendes ülésére**

**Tárgy:**  Beszámoló egyes szociális- és gyermekjóléti alapszolgáltatásokat szerződés alapján biztosító szervezetek 2023. évi munkájáról

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

Erzsébetváros Önkormányzata a szociális igazgatásról és szociális ellátásokról szóló 1993. évi III. törvény (továbbiakban: Szt.) 86. §-ában, a gyermekek védelméről és a gyámügyi igazgatásról szóló 1997. évi XXXI. törvény 94. § (3) bekezdésében, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4., 8., és 8a. pontjában meghatározott feladatait a Bischitz Johanna Integrált Humán Szolgáltató Központon keresztül, valamint ellátási szerződések útján biztosítja.

Az Erzsébetvárosi Polgármesteri Hivatal Humánszolgáltató Irodája feladatai közé tartozik azon szociális- és gyermekjóléti alapellátás körébe tartozó szolgáltatások megszervezése, amelyeket nem önkormányzati intézmények látnak el. A személyes gondoskodást nyújtó szociális szolgáltatásokat civil szervezetekkel, illetve más önkormányzat által fenntartott intézménnyel megkötött szerződésekkel biztosítja. A megkötött szerződésekkel az Önkormányzat eleget tesz a jogszabályban foglalt kötelezettségeknek és azon túl a kerületi lakosok igényeit is figyelembe vevő szolgáltatásokat biztosít.

Az Szt. 121. § (2) bekezdés (i) pontjának szerződéses szociális ellátások tárgyában kötött ellátási szerződések tartalmára vonatkozó előírásai, valamint az egyes szervezetekkel megkötött szerződések alapján az ellátást, szolgáltatást nyújtó szerződő felet az ellátási szerződés keretében végzett tevékenysége vonatkozásában évente egy alkalommal beszámolási kötelezettség terheli a Képviselő-testület felé. A szolgáltatásokat biztosító szervezetek beszámolói a határozati javaslat mellékleteit képezik.

Budapest Főváros IX. Kerület Ferencvárosi Polgármesteri Hivatal 2024. január 31. napján kelt tájékoztatása szerint a Ferencvárosi Szociális és Gyermekjóléti Intézmények Igazgatósága keretén belül működő Gyermekek Átmeneti Otthonában az ellátási szerződésben foglaltak szerinti 2 férőhelyen erzsébetvárosi illetőségű gyermek ellátására nem került sor a 2023. évben.

Fentiek értelmében a vonatkozó tájékoztatás kerül előterjesztésre.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**HATÁROZATI JAVASLATOK**

**I.**

**Budapest Főváros VII. kerület Erzsébetváros Önkormányzata Képviselő-testületének …./2024. (IV.24.) határozata az egyes szociális- és gyermekjóléti alapszolgáltatásokat szerződés alapján biztosító szervezetek 2023. évi munkájáról szóló beszámolók elfogadásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogyaz egyes szociális- és gyermekjóléti alapszolgáltatásokat szerződés alapján biztosító szervezetek munkájáról szóló beszámolókat a határozat 1-12. számú mellékletei szerinti tartalommal elfogadja, így az alábbi szervezetek szerződés szerinti beszámolási kötelezettségét teljesítettnek tekinti:

1. Lámpás ’92 Közhasznú Alapítvány – Erzsébet Családok Átmeneti Otthona;
2. Magyar Vöröskereszt Budapest Fővárosi Szervezete – Családok Átmeneti Otthona;
3. S.O.S. Krízis Alapítvány – Krízisközpont;
4. Küldetés Egyesület – Fogyatékosok Nappali Otthona és Fejlesztő Központ;
5. Magyar Máltai Szeretetszolgálat Egyesület – Belvárosi Hajléktalan Centrum Erzsébetvárosi Nappali Melegedő;
6. Golgota Keresztény Gyülekezet – hajléktalan személyek nappali ellátása;
7. Menhely Alapítvány – Erzsébetvárosi Utcai Gondozó Szolgálat;
8. Menhely Alapítvány – Kürt Nappali Centrum Úton és Pályamódosító program;
9. Magyar Vöröskereszt Budapest Fővárosi Szervezete – VI-VII. Kerületi Szervezet;
10. Myrai Vallási Közhasznú Egyesület Hajléktalanok Átmeneti Szállása és Éjjeli Menedékhelye;
11. Lámpás ’92 Közhasznú Alapítvány – Erzsébet Családok Átmeneti Otthona külső férőhelyek;
12. Oltalom Karitatív Egyesület – önkormányzati lakások rászorulók részére történő használatba adása

**Felelős:** Niedermüller Péter polgármester

**Határidő:** 2024. április 24.

**II**.

**Budapest Főváros VII. kerület Erzsébetváros Önkormányzata Képviselő-testületének …./2024. (IV.24.) határozata Budapest Főváros IX. Kerület Ferencvárosi Polgármesteri Hivatal gyermekek átmeneti otthonáról szóló 2023. évi tájékoztatásának elfogadásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogya határozat 13. számú melléklete szerinti tájékoztatást elfogadja, így Budapest Főváros IX. Kerület Ferencváros Önkormányzata beszámolási kötelezettségét teljesítettnek tekinti.

**Felelős:** Niedermüller Péter polgármester

**Határidő:** 2024. április 24.

Budapest, 2024. március 27.

Niedermüller Péter

polgármester

Határozati javaslat mellékletei:

1. sz. melléklet: Lámpás ’92 Közhasznú Alapítvány – Erzsébet Családok Átmeneti Otthona 2023. évi szakmai beszámolója
2. sz. melléklet: Magyar Vöröskereszt Budapest Fővárosi Szervezete – Családok Átmeneti Otthona 2023. évi szakmai beszámolója
3. sz. melléklet: S.O.S. Krízis Alapítvány – Krízisközpont 2023. évi szakmai beszámolója
4. sz. melléklet: Küldetés Egyesület – Fogyatékosok Nappali Otthona és Fejlesztő Központ 2023. évi szakmai beszámolója
5. sz. melléklet: Magyar Máltai Szeretetszolgálat Egyesület – Belvárosi Hajléktalan Centrum Erzsébetvárosi Nappali Melegedő 2023. évi szakmai beszámolója
6. sz. melléklet: Golgota Keresztény Gyülekezet 2023. évi szakmai beszámolója
7. sz. melléklet: Menhely Alapítvány – Erzsébetvárosi Utcai Gondozó Szolgálat 2023. évi munkájáról szóló szakmaibeszámolója
8. sz. melléklet: Menhely Alapítvány – Kürt Nappali Centrum Úton és Pályamódosító program 2023. évi munkájáról szóló szakmai beszámolója
9. sz. melléklet: Magyar Vöröskereszt Budapest Fővárosi Szervezete – VI-VII. Kerületi Szervezet 2023. évi szakmai beszámolója
10. sz. melléklet: Myrai Vallási Egyesület Hajléktalanok Átmeneti Szállása és Éjjeli Menedékhelye 2023. évi szakmai beszámolója
11. sz. melléklet: Lámpás ’92 Közhasznú Alapítvány – Erzsébet Családok Átmeneti Otthona külső férőhelyek 2023. évi munkájáról szóló szakmaibeszámolója
12. sz. melléklet: Oltalom Karitatív Egyesület 2023. évi munkájáról szóló szakmaibeszámolója
13. sz. melléklet: Budapest Főváros IX. Kerület Ferencvárosi Polgármesteri Hivatal 2023. évre vonatkozó tájékoztatása