**3. melléklet: KUTYAFUTTATÓK KARBANTARTÁSA, JAVÍTÁSA**

Ellátandó feladatok:

1. A Budapest Főváros VII. kerület Erzsébetváros Önkormányzata tulajdonában és kezelésében lévő Almássy téri, Klauzál téri és Százház utcai kutyafuttatók területén található

* utcabútorok, berendezési tárgyak, kutyajátékok felületkezelése, mázolása (előreláthatóan évi egy alkalommal), kerítések festése,
* vízvételi lehetőség, ivókút fagyvédelem érdekében történő késő őszi elzárása, víztelenítése, tavaszi beüzemelése (időjárástól függően évi 1-1 alkalommal),
* aljzat sík felületének folyamatos biztosítása, a kutyák által kikapart gödrök feltöltése, a futtatók területén hagyott kutyaürülék eltávolítása, heti 2 alkalommal
* utcabútorok, berendezési tárgyak, kutyajátékok, kerítések, kapuk, vízvételi lehetőség, ivókutak meghibásodásának, sérüléseinek, rongálásainak javítása
* az aljzatról a kutyák által kikapart gödrök feltöltése, aljzat sík felületének folyamatos biztosítása, elegyengetése, a kavicsfelület gereblyézése a futtatók területén különösen a kerítések mentén a kutyák kiszökésének elkerülése érdekében,
* hulladékgyűjtők és kutyaürülék gyűjtők rendszeres ürítése,

A rendszeresen ismétlődő karbantartási feladatok elszámolása havi átalány díjas formában történik.

2. Amennyiben a kutyafuttató mérete, aljzata anyaga megváltozik vagy olyan új anyagok eszközök kerülnek kihelyezésre, beépítésre, amelyek a fentiektől eltérő karbantartást üzemeltetést igényelnek, a VI.4. pontban megjelölt kapcsolatóval történt egyeztetést követően a szükséges feladat elvégzése.

1. Erzsébetváros Kft. kutyafuttatók karbantartási, javítási munkáit a jelen mellékleten alapuló külön megrendelések alapján az alábbiak szerint látja el:

* Megrendelő kérésére, vagy szükség szerint saját észlelés alapján árajánlatot küld a megrendelő részére, eseti megrendelést követően végzi el a munkát
* Javítási feladatok körében utcabútorok, berendezési tárgyak, kutyajátékok, kerítések, kapuk, vízvételi lehetőség, ivókutak, meghibásodása, sérülése, rongálása tárgyában a javítás érdekében, árajánlatot készít, és eseti megrendelést követően a javítási, eltávolítási munkát elvégzi.
* A Megrendelő erre irányuló felhívására legkésőbb 3 munkanapon belül árajánlatot küld Megrendelő részére. Indokolt esetben a Vállalkozó az árajánlat benyújtására vonatkozó határidő meghosszabbítását kérheti, a határidő meghosszabbítására a Megrendelő jogosult. Az Erzsébetváros Kft. az árajánlat elfogadását követően kezdheti meg a feladatok teljesítését. Az árajánlat elfogadása (a megrendelés) e-mail útján történik.

-Vállalkozó vállalja, hogy a megrendelés alapján a megrendelést legfeljebb 5 munkanap alatt teljesíti. Indokolt esetben a Vállalkozó az árajánlatában legfeljebb 20 munkanapos teljesítési határidőt kezdeményezhet, a Megrendelő a megrendelésben nyilatkozik a meghosszabbított határidő elfogadása tárgyában.

1. **Kutyafuttatók fenntartási, üzemeltetési, karbantartási, javítási és takarítási munkáinak elvégzésével kapcsolatos feladatok finanszírozása**
   1. **Jelen szerződés alapján az I.4. pontban rögzített feladatokra fordítható 2024. éves keretösszeg 11.000.000 Ft + ÁFA, összesen bruttó 13.970.000 Ft, azaz tizenhárommillió-kilencszázhetvenezer forint.**
   2. Felek rögzítik, hogy az Erzsébetváros Kft. a **3. melléklet 1. pontjában részletezett feladatokat 800.000,-Ft + áfa, bruttó 1.016.000 Ft havi fix karbantartási átalánydíj ellenében végzi.**
   3. A havi karbantartási átalánydíj felett az eseti javítási munkákra fordítható keretösszeg 1.400.000,-Ft + áfa. Az elvégzett javítási munkákról az Erzsébetváros Kft. a költségek felmerülését követően számol el. Az Erzsébetváros Kft. az eseti javítások esetén is teljesítésigazolás alapján jogosult számlát kiállítani. A teljesítésigazolás iránti kérelemhez az Erzsébetváros Kft. köteles mellékelni a teljesítést alátámasztó dokumentumokat (fénykép dokumentációt, valamint a felmerült költségeit igazoló dokumentumokat, különösen számla, az azt megalapozó szerződés, megrendelés).