**FELADATELLÁTÁSI SZERZŐDÉS**

mely létrejött egyrészről **Budapest Főváros VII. kerület Erzsébetváros**

**Önkormányzata**

Cím: 1073 Budapest, Erzsébet krt. 6.

Képviseli: Niedermüller Péter polgármester

Számlázási cím: 1073 Budapest, Erzsébet krt. 6.

Adószáma: 15735708-2-42

mint megrendelő (a továbbiakban **Önkormányzat** vagy **Megrendelő**),

másrészről: **Erzsébetváros Fejlesztési és Beruházási Korlátolt Felelősségű**

**Társaság**

Cím: 1076 Budapest, Garay utca 5. I/119.

Képviseli: Nagy Zoltán ügyvezető

Adószáma: 10740398-2-42

Statisztikai jelzőszáma: 10740398-6832-113-01

Cégbíróság: Fővárosi Törvényszék

Cégjegyzék száma: 01-09-164125

mint vállalkozó (a továbbiakban: **Vállalkozó** vagy **Erzsébetváros Kft.)**

együttesen a továbbiakban **Felek** között, az alábbi feltételek szerint:

**PREAMBULUM**

Felek egyezően rögzítik, hogy jelen Szerződés tárgyát képező I. pontban meghatározott tevékenységek részben a *Magyarország helyi önkormányzatairól szóló 2011. évi CLXXXIX. évi törvény (Mötv.)* szerint a helyben biztosítandó közfeladatok körében ellátandó helyi önkormányzati feladatnak minősülnek, úgymint a 13. § 2. pontja szerinti településüzemeltetés (amely alatt érti a helyi közutak és tartozékainak kialakítását és fenntartását, valamint a közparkok és egyéb közterületek kialakítását és fenntartását), ugyanezen szakasz 5. pontja szerinti környezet-egészségügy (ide értve a köztisztaság és a települési környezet tisztasága) biztosítása, valamint a 23. § (5) bekezdés 1. pontjában fővárosi kerületi önkormányzati feladatként meghatározott helyi közutak, közterek és parkok kezelését, fejlesztését és üzemeltetését.

Felek egyezően rögzítik továbbá, hogy az I.1.-2. pontban meghatározott tevékenységet a *449/2016. (XI.23.) Képviselő-testületi határozat* alapján végzi az Erzsébetváros Kft. Ennek megfelelően az Önkormányzat közigazgatási területén lévő közterületek (ideértve különösen közutak, gyalogosforgalmat szolgáló járdák, és az azokat elválasztó közterületi sávok, továbbá kutyafuttatók, közparkok) köztisztasági és települési környezet tisztaságának biztosítása tartozik ebbe a körbe.

Felek rögzítik továbbá, hogy a jelen Szerződés nem biztosít kizárólagos jogot az Erzsébetváros Kft. részére a jelen szerződésben meghatározott feladatok ellátására, az egyes feladatok részben vagy egészben történő ellátására – megfelelő költségvetési fedezet rendelkezésre állása esetén – az Önkormányzat harmadik személlyel is köthet megállapodást.

Felek rögzítik, hogy jelen Szerződés *Budapest Főváros VII. kerület Erzsébetváros Önkormányzata Képviselő-testületének /2024. (IV..) határozata* alapján jött létre.

**Felek egyezően rögzítik, hogy az Erzsébetváros Kft. alapítója és kizárólagos tulajdonosa az Önkormányzat.**

A Felek kijelentik, hogy **az Erzsébetváros Kft.** tevékenysége ellátása során nem tesz szert olyan bevételre, amely a működési költségeit teljes mértékben fedezné és gazdálkodási szempontból önállóságát biztosítaná. Bevételei teljes egészében az Önkormányzattól származnak, az Önkormányzattól független felek megrendelői/partnerei között nem szerepelnek.

**Fentiekre tekintettel szerződő Felek rögzítik, hogy az Önkormányzat meghatározó befolyást gyakorol az Erzsébetváros Kft. fölött.**

1. **A szerződés tárgya**

**Jelen Szerződés alapján Felek egybehangzóan megállapodnak abban, hogy az Önkormányzat megrendeli, az Erzsébetváros Kft. elvállalja az alábbi alpontokban részletezett köztisztasági és települési környezet tisztasággal kapcsolatos, zöldfelületek fenntartásával, fejlesztésével kapcsolatos illetve karbantartással és egyéb városüzemeltetési tevékenységekkel kapcsolatos feladatok ellátását a jelen Szerződés és mellékletei szerinti tartalommal:**

1. Budapest Főváros VII. kerület Erzsébetváros Önkormányzatának közigazgatási területén lévő közterületek (ideértve különösen közutak, gyalogosforgalmat szolgáló járdák, és az azokat elválasztó közterületi sávok, továbbá kutyafuttatók, közparkok) **köztisztasági és települési környezet tisztaságának biztosítása**, valamint a Fővárosi Önkormányzat tulajdonában lévő közterületek - Damjanich utca, Dózsa György út, Erzsébet krt, Károly krt, Rákóczi út, Rottenbiller utca, Thököly út, Lövölde tér – VII. kerület Erzsébetváros Önkormányzata közigazgatási területén található társasházakhoz/ingatlanokhoz kapcsolódó **járdafelületei takarítása** jelen Szerződés 1. mellékletében meghatározott műszaki tartalom és feltételek szerint.

2. Budapest Főváros VII. kerület Erzsébetváros közigazgatási területén Erzsébetváros Önkormányzata tulajdonában lévő közterületeken elhagyott, illetve ellenőrizetlen körülmények között elhelyezett – ideértve a településtisztasági feladatok körébe tartozó hulladékot is **- hulladék összegyűjtése és elszállítása**, valamint a Fővárosi Önkormányzat tulajdonában lévő közterületek gépi takarítás, magasnyomású géppel történő vizes takarítás, illetve kézi takarítás feladatvégzésből származó hulladék összegyűjtése és elszállítása jelen Szerződés 1. mellékletében meghatározott műszaki tartalom és feltételek szerint. Felek rögzítik, hogy az Erzsébetváros Kft. az e pontban rögzített tevékenység végzése során és e szerződés keretein belül nem vesz át hulladékot a lakosságtól, illetve közületektől.

3. Budapest Főváros VII. kerület közigazgatási területén található, önkormányzati tulajdonú **zöldterületek fenntartási munkálatainak elvégzése**, a zöldterület-fenntartási munkákhoz kapcsolódó egyéb szakipari munkák elvégzése, valamint a parkberendezésekkel kapcsolatos folyamatos ellenőrzési és karbantartási feladatok ellátása jelen Szerződés 2. mellékletét képező Műszaki leírásban - amely magában foglalja az Éves Fenntartási Tervet is - részletesen meghatározott műszaki tartalom illetve feltételek szerint. Az Erzsébetváros Kft. a Műszaki leírás felülvizsgálatát szükség szerint, de legalább minden évben a feladatellátási szerződés éves felülvizsgálata során elvégezi, illetve a fenntartással érintett zöldfelületek, zöldfelületi tartozékok részletes kimutatását, minden év május 31-ig köteles megküldeni Megrendelő részére.

4. A Budapest Főváros VII. kerület Erzsébetváros Önkormányzata tulajdonában és kezelésében lévő közterületeken található **kutyafuttatók fenntartási, üzemeltetési, karbantartási, javítási és takarítási munkáinak elvégzése** a jelen Szerződés 3. mellékletében foglaltak szerint.

5. A Megrendelő egyedi megrendeléseiben megjelölt épületek, műemlékek, építmények, utcabútorok felületéről **falfirkák, graffiti, plakátok, hirdetmények eltávolítása** a jelen szerződés 4. mellékletében foglaltak szerint.

6. Budapest Főváros VII. kerület Erzsébetváros Önkormányzata tulajdonában álló és közigazgatási területén lévő **illemhelyek üzemeltetése és karbantartása** a jelen Szerződés 5. mellékletében meghatározottak szerint.

7. Budapest Főváros VII. kerület Erzsébetváros Önkormányzatának kezelésében lévő **közutak és járdák útburkolatának fenntartási és javítási munkálatainak elvégzése** a Megrendelő egyedi megrendeléseiben meghatározottak szerint, a jelen szerződés 6. mellékletében rögzített egységárak alapján.

8. A Felek megállapodnak, hogy az Önkormányzat havonként megtéríti az Erzsébetváros Kft. működése során felmerülő költségeit a jelen Szerződés 7. mellékletében meghatározottak szerint. A **működési költségek** a IV. részben körülírt keretösszeg részét képezi.

1. **A SZERZŐDÉS IDŐTARTAMA**

Szerződő Felek megállapodnak abban, hogy jelen Szerződés 2024. május 1. napjától határozatlan időtartamra jön létre.

1. **FELEK JOGAI ÉS KÖTELEZTTSÉGEI**
2. Az Erzsébetváros Kft. kötelezettséget vállal arra, hogy a jelen Szerződésben és a mellékleteiben foglalt leírásokban szabályozott munkafolyamatokat a rögzített gyakorisággal a szerződés időtartama alatt rendszeresen, első osztályú minőségben és első osztályú anyagok felhasználásával, valamennyi vonatkozó jogszabály és magyar állami szabvány előírásainak megfelelően végzi el.
3. Felek megállapodnak abban, hogy az Erzsébetváros Kft. a Szerződés I.1-I.7 pontjaiban nevesített és a szerződés mellékleteiben részletezett feladatokkal kapcsolatos költségvetési előirányzatok felhasználásról havonta beszámolót készít az Önkormányzat részére, amelyet a tárgyhót követő hó 15. napjáig a pénzügyi elszámolásokkal együtt megküld Megrendelő részére.
4. Az Erzsébetváros Kft. kötelezettséget vállal arra, hogy az I.7. pontban meghatározott közutak és járdák útburkolatának fenntartási és javítási munkálatait jelen Szerződés időtartama alatt első osztályú minőségben, első osztályú anyagok felhasználásával, az Útügyi Műszaki Előírásoknak, és valamennyi vonatkozó magyar állami szabvány előírásainak megfelelően végzi el. A Vállakozó a munkálatok helyszínén köteles munkalapot vezetni, melyet a Megrendelő folyamatosan ellenőriz. Amennyiben az időjárási körülmények miatt Vállalkozó nem tudja végezni a kivitelezési munkákat, úgy a munkalapokon rögzített napok számával a teljesítés határideje meghosszabbodik.
5. Az Erzsébetváros Kft.beszerzései esetében köteles a (Köz)Beszerzési Szabályzata szerint eljárni.
6. A megrendelések teljesítése során az Erzsébetváros Kft. a jogszabályok betartásával és legjobb tudása szerint köteles eljárni.
7. Felek megállapodnak abban, hogy az Önkormányzat vállalja a jelen Szerződés tárgyát képező tevékenységek hatékony és folyamatos ellátásához az Erzsébetváros Kft. számára szükséges információk szolgáltatását. Megrendelő köteles az ügy ellátásához szükséges valamennyi adatot, információt, iratot az Erzsébetváros Kft. kérésére soron kívül rendelkezésére bocsátani. Az ennek elmulasztásából, vagy késedelmes teljesítéséből származó többletköltségekért, illetve késedelemért az Erzsébetváros Kft.-t felelősség nem terhelheti.
8. Az Önkormányzat az Erzsébetváros Kft. teljesítését, annak szükségtelen zavarása nélkül folyamatosan jogosult ellenőrizni.
9. Az Erzsébetváros Kft. a munkavégzés során köteles az Önkormányzatot minden olyan körülményről haladéktalanul értesíteni, amely a munkavégzés eredményességét, vagy határidőre történő elvégzését veszélyezteti, vagy gátolja. Az értesítés elmulasztásából származó esetleges kárért az Erzsébetváros Kft. felel.
10. Ha a munkák végzése során az Önkormányzat célszerűtlen, vagy szakszerűtlen utasítást ad, erre az Erzsébetváros Kft. köteles őt írásban figyelmeztetni. A figyelmeztetés elmulasztásából eredő kárért az Erzsébetváros Kft. felel.
11. Az Erzsébetváros Kft. a feladatellátás teljesítés során teljesítési segéd, alvállalkozó (kivéve a kézi takarítás feladatra folyamatos jelleggel), szakértő, megbízott igénybevételére jogosult. Az Erzsébetváros Kft az általa a szerződésszerű teljesítés céljából igénybe vett teljesítési segéd, alvállalkozó, szakértő, megbízott tevékenységéért úgy felel, mintha ő maga járt volna el.
12. A Vállalkozó részéről a szerződésben rögzített feladatellátás teljesítéséért az Erzsébetváros Kft. mindenkori ügyvezetője a felelős.
13. **FELADATELLÁTÁS FINANSZÍROZÁSA, KERETÖSSZEGEK, PÉNZÜGYI TELJESÍTÉS, ELSZÁMOLÁS**

1. Felek rögzítik, hogy jelen Szerződés éves keretösszege Erzsébetváros Önkormányzata **1.533.288.540 Ft + ÁFA, összesen bruttó 1.947.276.445 Ft, azaz Egymilliárd-kilencszáznegyvenhétmillió-kettőszázhetvenhatezer-négyszáznegyvenöt forint, amely tartalmazza a 2023. évről áthúzódó összegeket.**

2. Felek megállapodnak abban, hogy a 2024.05.01 – 2024.12.31. közötti időszakra jutó díj pontos összege a jelen szerződés VIII. pontja alapján megszűnő szerződések lezárását és elszámolását követően fennmaradó összeg.

3. Az Erzsébetváros Kft. közterületi takarítási és zöldfelület fenntartási feladatainak ellátása érdekében jelen Szerződés alapján évente egy alkalommal jogosult előlegszámla benyújtására. Az adott évi előleg összege megegyezik a Megrendelő által az előző év november hónapra elszámolt költségeinek összegével, amelyet az Önkormányzat az Erzsébetváros Kft.  által kiállított előlegbekérő alapján, legkésőbb annak kézhezvételétől számított 15 napon belül Erzsébetváros Kft. pénzforgalmi számlájára történő átutalással teljesít.

Az előleg összegével Erzsébetváros Kft. legkésőbb a tárgyév december havi számlájában köteles elszámolni az Önkormányzat felé.

4. A Felek megállapodnak, hogy az Önkormányzat havonként megtéríti a Társaság *működési* költségeit.

5. A Szerződés I. pontjában meghatározott feladatok elszámolásának részleteit a 8. melléklet tartalmazza

6. Az Erzsébetváros Kft. a szerződésszerű teljesítés igazolása érdekében folyamatos feladatellátás esetén, a tárgyhónapot követő hónap 15. napjáig feladatonkénti bontásban köteles elszámolást készíteni, mely a konkrét munka jellegétől függően tartalmazza az elszámolás szempontjából releváns minden nemű költséget. Az egyes feladatokra vonatkozó finanszírozás részletes feltételeit és keretösszegeit a mellékletek tartalmazzák.

7. A teljesítések igazolására a Városüzemeltetési Iroda mindenkori vezetője jogosult.

8. Az Önkormányzatnak jogában áll a benyújtott, teljesítésigazolt számlát, költségigazolást felülvizsgálni. Az Önkormányzat köteles az elszámolás felülvizsgálatát az elszámolás kézhezvételétől számított 10 napon belül elvégezni. Az Erzsébetváros Kft. az Önkormányzat által elfogadott és leigazolt elszámolás (teljesítésigazolás) alapján jogosult a feladatellátásért járó díjra vonatkozó számlák benyújtására.

Ha a benyújtott számlával összefüggésben kifogás merül fel, úgy az Önkormányzat köteles a kifogásolt számlát a fizetési határidőt megelőzően visszajuttatni az Erzsébetváros Kft. részére. Ebben az esetben az átutalási határidőt a korrigált számla, költségelszámolás Önkormányzat általi kézhezvételétől kell számítani.

9. A Megrendelő az Erzsébetváros Kft. által kiállított, teljesítésigazolással ellátott számlát annak kiállításától számított 15 napon belül átutalással fizeti meg az Erzsébetváros Kft. K&H Bank Zrt.-nél vezetett **10400140-00033509-00000006** számú pénzforgalmi számlájára.

10. Jelen szerződés keretében benyújtásra kerülő valamennyi számla és bizonylat eredeti példányát záradékkal kell ellátni. A záradékolás célja annak egyértelmű rögzítése, hogy a benyújtásra kerülő számla, bizonylat mely feladathoz tartozik. Amennyiben egy számla több ellátott tevékenységhez is tartozik, úgy a számla eredeti példányát annyi záradékkal kell ellátni, ahány feladatellátás keretében kerül elszámolásra. Több záradék esetén az egyes részösszegek összege nem haladhatja meg a számla végösszegét.

11. A díjfizetés a mindenkori hivatalos magyar fizetőeszközben esedékes. Az ÁFA mértékére a mindenkor hatályos jogszabályok rendelkezései az irányadóak.

12. A számla késedelmes kiegyenlítése esetén az Önkormányzat a Polgári Törvénykönyvről szóló 2013. évi V. törvény (a továbbiakban: Ptk.) szerinti késedelmi kamatot köteles megfizetni az Erzsébetváros Kft. részére. A kamatfizetési kötelezettség esedékességére a Ptk. rendelkezései az irányadóak.

13. A Felek megállapodnak abban is, hogy a jelen szerződés szerint meghatározott keretösszegeket és feladatokat az Önkormányzat Képviselő-testülete minden évben szükség szerint felülvizsgálhatja, és szükség szerint módosíthatja.

1. **A SZERZŐDÉS BIZTOSÍTÉKAI**

**Biztosítás**

1. Az Erzsébetváros Kft. kötelezi magát, hogy a szerződés időtartama alatt 20.000.000,-Ft/év limithatárú, és 10.000.000,-Ft/káresemény, érvényes (szolgáltatási, szolgáltatói) felelősségbiztosítással rendelkezik, amelyet kötvénnyel köteles igazolni az Önkormányzat felé.

2. Az Erzsébetváros Kft. köteles tevékenységével összefüggésben általános felelősségbiztosítást kötni, amely az Önkormányzatot minden – harmadik személynek okozott személyi, dologi, vagyoni – kárral szemben biztosítja. Az Erzsébetváros Kft. tevékenységével összefüggésben a hibás teljesítés miatt bekövetkezett károkért az Erzsébetváros Kft. felel.

3. Az Erzsébetváros Kft. köteles a felelősségbiztosítás érvényességét a jogviszony időtartama alatt folyamatosan fenntartani és az Önkormányzat felszólítására a biztosítási kötvényét bemutatni.

4.Az Erzsébetváros Kft. teljes körű felelősséggel tartozik abban az esetben, ha a kötelező felelősségbiztosítás érvényesítésénél a felelősségbiztosító – Erzsébetváros Kft. érdekkörében felmerült okból – jogszerűen tagadja meg helytállását.

**Késedelmes teljesítés**

5.Vállalkozó késedelmesen teljesít, ha a jelen szerződésben foglalt feladatra, munkára megállapított teljesítési határidő eredménytelenül telt el. A Vállalkozó 15 napot meghaladó, önhibájából eredő késedelme esetén a Megrendelő naponként a megrendelés összegének 2%-át kitevő kötbért jogosult érvényesíteni.

**Hibás teljesítés**

6.Felek megállapodnak abban, hogy az Erzsébetváros Kft. a jelen szerződésben meghatározott feladatait szerződésszerűen, az ágazati szabályoknak megfelelően, a vonatkozó jogszabályi előírások betartásával köteles végezni.

7. Felek megállapodnak abban, hogy Erzsébetváros Kft. hibásan teljesít, ha a jelen szerződésben meghatározott feladatokat

* 1. nem vagy csak részben,
  2. nem az előírt gyakorisággal, mennyiségben és minőségben,
  3. a karbantartási, szervizelési feladatait nem a forgalmazó által előírt módon és gyakorisággal teljesíti.

8. A Vállalkozó az I.7. pontban meghatározott feladatok ellátása esetén – a fentieken túlmenően – hibásan teljesít, ha az

a) az általa alkalmazott anyag minősége és/vagy a beépítés módja nem felel meg a munkafolyamatok technológiai leírásában foglaltaknak, illetve az I. osztályú minőségi követelményeknek,

b) a fenntartási munkákat nem az Útügyi Műszaki Előírásoknak, vagy a vonatkozó szabványok előírásainak megfelelően végzi el.

9. Az Önkormányzat az Erzsébetváros Kft. hibás vagy hiányos teljesítése esetén a hiba felfedezése után 5 munkanapon belül, köteles kifogásait Erzsébetváros Kft.-vel írásban közölni és egyidejűleg – megfelelő határidő kitűzésével – írásban felszólítani a kijavításra. A szerződő Felek joghatályos írásbeli közlésnek fogadják el, ha az Önkormányzat a hibás vagy hiányos teljesítés miatti kifogását elektronikus úton, kézbesítő útján vagy postai küldeményben juttatja el az Erzsébetváros Kft. részére. Erzsébetváros Kft. köteles az írásbeli felszólítást követően a hibás teljesítés kijavítását haladéktalanul megkezdeni és azt a lehető legrövidebb határidőn belül befejezni.

10. Az Erzsébetváros Kft. vállalja, hogy a szolgáltatás hibás teljesítésével okozott károkat megtéríti az Önkormányzat részére, kivéve a vis major eseteket (olyan előre nem látható és emberi erőforrással nem befolyásolható körülmény, tény, amely Erzsébetváros Kft.-n kívülálló ok miatt következik be). Amennyiben az Erzsébetváros Kft. a lomtalanítási napokon akadályoztatva van a feladatellátásában, a lomtalanítási napokon elmaradó feladatok tekintetében a feladatellátás nem számít hibás teljesítésnek, azonban azt a lehető leghamarabb teljesíteni köteles.

11.Jelen Szerződés I.7. pontjában meghatározott feladatok esetén a Megrendelő a Vállalkozó hibás vagy hiányos teljesítése esetén a hiba felfedezése után 2 munkanapon belül, balesetveszély esetén a hiba felfedezését követően haladéktalanul köteles kifogásait a Vállalkozóval közölni írásban (elektronikus úton; amennyiben a munkalap már a Megrendelő rendelkezésére áll, úgy arra is felvezetni), és egyidejűleg – 36 órás határidő kitűzésével – írásban felszólítani a kijavításra. Vállalkozó az írásbeli felszólítást követően 24 órán belül köteles helyszíni szemlét tartani, az eljárásról a munkalapon feljegyzést készíteni. A Vállalkozó a munkalapon köteles nyilatkozni arról, hogy a hibás teljesítés miatti felelősségét elismeri-e vagy sem, valamint, hogy a kitűzött határidő alatt a szükséges javításokat elvégzi-e, vagy attól elzárkózik.

Amennyiben a Vállalkozó a kitűzött határidőre jogszerűen, szerződésszerűen nem teljesít, úgy a Megrendelő jogosult a Vállalkozó költségére a munkát mással elvégeztetni és jogosult a mással elvégzett teljesítés ellenértékét a Vállalkozóval szemben érvényesíteni és a Vállalkozó számlájából levonni.

**Jótállás**

13. Az Erzsébetváros Kft. az általa végzett munkákra a mindenkor hatályos jogszabályok szerinti vállal szavatosságot, illetve jótállást.

14. Jelen Szerződés I.3. pontjában nevesített és a 2. mellékletben részletezett feladatok esetében a vállalt jótállási időtartam:

1. kertészeti munkák tekintetében: 12 hónap
2. szakipari munkák tekintetében: 12 hónap

15. A Vállalkozó jótállási és szavatossági kötelezettségére a mindenkor hatályos jogszabályok az irányadóak.

1. **KAPCSOLATTARTÓK**

1. Erzsébetváros Kft. részéről:

név: Nagy Zoltán ügyvezető   
tel: 20/ 489 2283  
e-mail: [nagy.zoltan@efebe.hu](mailto:nagy.zoltan@efebe.hu)

2. Önkormányzat részéről teljesítésigazolásra jogosult:

né: a Városüzemeltetési Iroda mindenkori vezetője, a szerződés aláírásának időpontjában dr. Jávori Péter irodavezető

tel.: 462-3215

e-mail: [dr.javori.peter@erzsebetvaros.hu](mailto:dr.javori.peter@erzsebetvaros.hu)

1. **SZERZŐDÉS MEGSZŰNÉSE, SZERZŐDÉSMÓDOSÍTÁS**

1. A Felek a szerződést a közöttük fennálló szerződéses jogviszony időtartama alatt - mindkét fél beleegyezésével - kizárólag írásban módosíthatják.

2. Nem minősül a szerződés módosításának a felek nyilvántartott adataiban, így különösen a székhelyében, képviselőiben, bankszámla számában, adószámában, továbbá jelen szerződésben meghatározott képviselői személyében bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 8 napon belül köteles értesíteni.

3. A Felek megállapodnak abban is, hogy a jelen szerződést a rendes felmondás szabályai szerint bármelyik fél, írásban, indokolás nélkül, 6 hónapos felmondási idő betartása mellett, a hónap utolsó napjára felmondhatja.

4. Megrendelő az Erzsébetváros Kft. szerződésszegése miatt azonnali hatályú felmondással élhet:

a) amennyiben az Erzsébetváros Kft. a Megrendelő írásbeli felszólítását követően hibás teljesítését nem javítja ki,

b) az Erzsébetváros Kft. felelősségbiztosítását nem tartja fenn folyamatosan,

c) az Erzsébetváros Kft. csőd-, felszámolási-, vagy végelszámolási eljárását legalább első fokon elrendelték.

5. Az Erzsébetváros Kft. azonnali hatállyal felmondhatja a szerződést, ha a Megrendelő a díj megfizetésével 30 napon túli késedelembe esik, és a díjat az Erzsébetváros Kft. írásbeli felszólítása ellenére – az abban foglalt teljesítési határidő alatt – sem fizeti meg. Nem minősül megrendelői fizetési késedelemnek és az Erzsébetváros Kft. részére nem alapoz meg azonnali felmondási okot, ha a Megrendelő a jelen szerződés alapján a kifizetendő díj terhére visszatartást, levonást hajt végre.

1. **egyéb rendelkezések**

1. Felek jelen szerződés aláírásával a közöttük 2023. november 27. napján köztisztaság tárgyában létrejött *„FELADATELLÁTÁSI SZERZŐDÉS annak 1. sz. és 2. sz. és 3. sz. és 4. sz. és 5. sz. és 6. sz. és 7. sz. és 8. sz. és 9. sz. módosításával egységes szerkezetbe foglalva”* tárgyú szerződést a Polgári Törvénykönyvről szóló 2013. évi V. tv. 6:212. § (1)-(2) bekezdése alapján 2024. április 30. napjával közös megegyezéssel megszüntetik.

2. Felek jelen szerződés aláírásával a közöttük 2023. november 27. napján létrejött „*FELADAELLÁTÁSI SZERZŐDÉS zöldfelületek fenntartásával kapcsolatos feladatok ellátására egységes szerkezetben az 1. számú, 2. számú, 3. számú, 4. számú, 5 számú és 6. számú módostással”* tárgyú szerződést a Polgári Törvénykönyvről szóló 2013. évi V. tv. 6:212. § (1)-(2) bekezdése alapján 2024. április 30. napjával közös megegyezéssel megszüntetik.

3.Felek jelen szerződés aláírásával a közöttük 2024. február 5. napján „*Vállalkozási Szerződés „épületek, műemlékek, építmények, utcabútorok felületéről falfirkák, graffiti, plakátok, hirdetmények eltávolítása”* tárgyú szerződést a Polgári Törvénykönyvről szóló 2013. évi V. tv. 6:212. § (1)-(2) bekezdése alapján 2024. április 30. napjával közös megegyezéssel megszüntetik.

4.Felek jelen szerződés aláírásával a közöttük 2024. január 29. napján létrejött „*Vállalkozási Szerződés „Budapest Főváros VII. kerület Erzsébetváros Önkormányzatának kezelésében lévő közutak és járdák útburkolatának fenntartási és javítási munkálatainak elvégzése”* tárgyú szerződést a Polgári Törvénykönyvről szóló 2013. évi V. tv. 6:212. § (1)-(2) bekezdése alapján 2024. április 30. napjával közös megegyezéssel megszüntetik.

5..Felek jelen szerződés aláírásával a közöttük 2023. október 17. napján létrejött „*Üzemeltetési Szerződés „Budapest Főváros VII. kerület Erzsébetváros Önkormányzata tulajdonában álló és közigazgatási területén lévő illemhelyek üzemeltetése és karbantartása annak 1. sz. módosításával egységes szerkezetbe foglalva”* tárgyú szerződést a Polgári Törvénykönyvről szóló 2013. évi V. tv. 6:212. § (1)-(2) bekezdése alapján 2024. április 30. napjával közös megegyezéssel megszüntetik.

6. Felek jelen szerződés aláírásával a közöttük 2024. január 10. napján létrejött „*Vállalkozási Szerződés „Budapest Főváros VII. kerület Erzsébetváros Önkormányzata tulajdonában és kezelésében lévő közterületeken található (Almássy téri, Kéthly Anna téri, Klauzál téri, Százház utcai) kutyafuttatók fenntartási, üzemeltetési, karbantartási, javítási és takarítási munkáinak elvégzése”* tárgyú szerződést a Polgári Törvénykönyvről szóló 2013. évi V. tv. 6:212. § (1)-(2) bekezdése alapján 2024. április 30. napjával közös megegyezéssel megszüntetik.

7.Felek megállapodnak, hogy az Önkormányzat által a VIII. 1.-6. pontokban részletezett közös megegyezéssel megszüntetésre kerülő szerződések terhére 2024. január 17-én kifizetésre került előlegek összegével és a megszűnő szerződésekkel kapcsolatban felmerült kiadásokkal az Erzsébetváros Kft. 2024. június 15-ig teljes körűen elszámolni köteles.

8. A Felek megállapodnak, hogy az Erzsébetváros Kft. rendkívüli és indokolt esetben jelen Szerződés terhére is elszámolhat 2024. április 30. előtti időszakot érintő költségeket, amennyiben ezekről 2024. június 15-ét megelőzően nem volt tudomásuk.

9. A Feleket a szerződés teljesítése érdekében folyamatos együttműködési kötelezettség terheli, amelynek során kölcsönösen tájékoztatják egymást minden olyan körülményről, amely a tevékenység ellátását befolyásolja, vagy akadályozza.

10. Szerződő Felek egymás közötti értesítései akkor joghatályosak, ha azokat ajánlott küldeményként vagy elektronikus úton továbbítják. Az írásbeli értesítés „kézbesítettnek tekintendő” akkor is, ha a küldemény „nem kereste”, „a címzett ismeretlen”, „nem vette át” jelzéssel érkezik vissza a feladóhoz.

11.A jelen szerződésben nem szabályozott kérdésekben a Ptk., valamint a jelen Szerződés tárgyát érintő hatályos jogszabályok rendelkezései irányadóak. A Felek a közöttük felmerülő esetleges nézeteltéréseket, vitákat elsősorban békés úton rendezik. A Felek a jelen Szerződésből fakadó jövőbeni jogvitájuk rendezése érdekében a hatáskörrel és illetékességgel rendelkező bíróságot *a polgári perrendtartásról szóló 2016. évi CXXX. törvény* általános illetékességi és hatásköri szabályainak figyelembevételével állapítják meg.

12. A Felek tudomásul veszik, hogy jelen szerződés adattartalma *az információs önrendelkezési jogról és információszabadságról szóló 2011. évi CXII. törvényben (a továbbiakban: Info tv.)* foglaltak szerint közérdekű adatnak minősül. Ebből fakadóan a Vállalkozó az Info tv. 27. § (3a) bekezdése alapján a jelen jogviszonnyal összefüggő, és az Info tv. 27. § (3) bekezdése alapján közérdekből nyilvánosnak minősülő adatokra vonatkozóan – a jelen szerződés időbeli hatályán túl, annak jogszerű teljesítését követően is – kérésre köteles tájékoztatást adni.

13. Az Erzsébetváros Kft. ügyvezetője *az államháztartásról szóló törvény végrehajtásáról rendelkező 368/2011. (XII. 31.) Korm. rendelet 50. § (1a) bekezdésével* összhangban kijelenti, hogy az Erzsébetváros Kft. *a nemzeti vagyonról szóló 2011. évi CXCVI. törvény 3. § (1) bekezdés 1. pontja* szerinti átlátható szervezetnek minősül. Az ezzel kapcsolatos változásról az Erzsébetváros Kft. a Megrendelőt köteles értesíteni.

14. A Felek kijelentik, hogy jelen szerződést, annak aláírása előtt elolvasták, értelmezték és az abban foglaltakat, mint akaratukkal mindenben megegyezőt négy (4) példányban jóváhagyólag írták alá, melyből három (3) db eredeti példány a Megrendelőt, egy (1) db eredeti példány a Vállalkozót illeti.

Jelen szerződés elválaszthatatlan részét képezik a következő mellékletek:

Mellékletek:

1. melléklet: Köztisztasági és települési környezet tisztasággal kapcsolatos feladatok ellátása
2. melléklet: Zöldfelületek fenntartási munkáival, valamint a zöldfelület-fenntartási munkákhoz kapcsolódó Műszaki leírás és Éves Fenntartási terv
3. melléklet: Kutyafuttatók karbantartása, javítása
4. melléklet: Falfirkák, graffitik, hirdetmények eltávolítása
5. melléklet: Illemhelyek üzemeltetése és karbantartása
6. melléklet: Közutak és járdák útburkolatának fenntartási és javítási munkálatai
7. melléklet: Működési költségek elszámolása
8. melléklet: Elszámolások mellékletei

Budapest, 2024. ………………………………

.………………………………….. ……………………………………….

**Budapest Főváros VII. kerület Erzsébetváros Fejlesztési és Erzsébetváros**

**Erzsébetváros Önkormányzata Beruházási Korlátolt Felelősségű Társaság**

Képviseli: Niedermüller Péter Képviseli: Nagy Zoltán

polgármester ügyvezető

Jogilag ellenőrizte:

Tóth János

jegyző

Pénzügyi ellenjegyző:

…………………………………………

Nemes Erzsébet

Pénzügyi Iroda vezetője