|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. április 24 - ei**

**rendes ülésére**

**Tárgy:**  Javaslat a Bálint Zsidó Közösségi Ház Alapítvánnyal támogatási szerződés megkötésére

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Bálint Zsidó Közösségi Ház Alapítvány (székhely: 1065 Budapest, Révay utca 16., adószám: 18176018-2-42, nyilvántartási szám: 01-01-0008237) 2024. március 26-án kelt támogatás iránti kérelmében kérte Budapest Főváros VII. kerület Erzsébetváros Önkormányzatától az idén 18. éves Judafest fesztivál támogatását.

A Bálint Zsidó Közösségi Ház Alapítvány 1994 óta azon dolgozik, hogy a zsidó közösség központjaként kulturális, művészeti, illetve a társadalmi felelősségvállalást középpontba helyező programokkal és szolgáltatásokkal színesítse a budapesti mindennapokat. Tevékenységük részeként szerveznek oktatási, szórakoztató, illetve a kisebbségek inklúzióját és intergrációját elősegítő projekteket és rendezvényeket.

Az Alapítvány egyik lefontosabb célja, hogy a zsidó hagyományokat, történelmet és kultúrát még több emberhez hozhassák közelebb a gasztronómia, a zene, a tánc, a vallás, a társadalmi felelősségvállalás és közösségi programok segítségével.

Az évente megrendezésre kerülő Judafest fesztivál egyik fő törekvése, hogy hozzájáruljon Erzsébetváros identitásának erősödéséhez, kulturális életének és értékének fellendüléséhez.

A Magyarország helyi önkormányzatairól szóló 2011. évi CLXXXIX. törvény 42. § 4. pontja alapján „*42. § A képviselő-testület hatásköréből nem ruházható át:*

*4. a gazdasági program, a hitelfelvétel, a kötvénykibocsátás, a kölcsönfelvétel vagy más adósságot keletkeztető kötelezettségvállalás,* ***alapítványi forrás átvétele és átadása****;”*

A támogatás fedezetét Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II. 21.) rendeletében az „5707 Rendezvények, stratégiai feladatok” cím Rendezvények, események költségvetési soráról történő átcsoportosítással lehet biztosítani.

**Fentiek alapján kérem a Tisztelt Képviselő-testületet az előterjesztés megtárgyalására és a határozati javaslatban foglaltak elfogadására.**

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2024. (IV.24.) határozata a Bálint Zsidó Közösségi Ház Alapítvány által megrendezésre kerülő Judafest fesztivál támogatásának tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Bálint Zsidó Közösségi Ház Alapítvány (székhely: 1065 Budapest, Révay u. 16., adószám: 18176018-2-42, nyilvántartási szám: 01-01-0008237, bankszámlaszám: 16200106-11685838, képviseli: Kenesei Marcell igazgató) részére 5.000.000 Ft támogatást nyújt a Judafest fesztivál megvalósításához.
2. a fedezet biztosítása érdekében az „5707 Rendezvények, stratégiai feladatok” címen a Rendezvények, események előirányzatot 5.000 ezer Ft-tal csökkenti, ezzel egyidejűleg a „6105 Ellátási szerződések alapján nyújtott támogatások és egyéb működési célú támogatások államháztartáson kívülre”címen a Bálint Zsidó Közösségi Ház Alapítvány Judafest fesztivál támogatása előirányzatot azonos összeggel megemeli.
3. az 1. pontban meghatározott támogatás időtartama 2024. március 26. – 2024. december 31., az elszámolás határideje 2025. január 31.
4. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1. pont tekintetében: 2024. április 24.

2. pont tekintetében: 2024. április 30.

3. pont tekintetében: 2025. január 31.

4. pont tekintetében: 2024. május 31.

Budapest, 2024. március 28.

Niedermüller Péter

polgármester

Az előterjesztés mellékletei:

1. Judafest támogatási kérelem
2. Bálint Zsidó Közösségi Ház Alapítvány alapadatai