7. melléklet

**MŰKÖDÉSI KÖLTSÉGEK ELSZÁMOLÁSA**

1. A Felek megállapodnak, hogy az Önkormányzat havonként megtéríti az Erzsébetváros Kft. részére a Feladatellátási szerződés 1-6. mellékletei alapján el nem számolható működési költségeit oly módon, hogy a 2024. év április 30. napjáig felmerült kiadásait egy összegben elszámolhatja. Az elszámolható éves keretösszeg legfeljebb nettó **244.428.346,- Ft + áfa,** összesen bruttó **310.424.000,- Ft**, azaz **Háromszáztízmillió-négyszázhuszonnégyezer forint.**
2. Az 1. pontban meghatározott működési költségek az alábbi költségelemeket foglalja magában:

* központi bérköltségek és járulékai
* költségtérítések
* szolgáltatások költsége (könyvelési költségek, könyvvizsgálat, biztosítási költségek, másológépek bérleti díja, informatikai rendszerek, szolgáltatások költsége, postaköltség, GDPR, üzemorvos, bankköltség, pénzügyi és tanácsadási szolgáltatás, műszaki menedzsment díja jogszabály által műszaki ellenőri tevékenységet igénylő feladatok esetében, egyéb szolgáltatások költségei, stb.)
* egyéb költségek (központi iroda rezsiköltsége, telefon, internet és postaköltség; irodaszer beszerzés költsége; reprezentáció; egyéb költségek, stb.)
* egyéb ráfordítások (iparűzési adó; társasági adó; rehabilitációs hozzájárulás; innovációs járulék; egyéb ráfordítások, stb.)

1. A 2024.01.01-2024.04.30. időszakra vonatkozó elszámolás benyújtásának határideje 2024. június 15. napja. 2024. május 1. napjától az Erzsébetváros Kft. a teljesítésigazolás alapjául szolgáló költségelszámolást a tárgyhót követő hónap 10. napjáig küldi meg az Önkormányzat részére. Az Erzsébetváros Kft. számlát az Önkormányzat által kiadott teljesítésigazolás birtokában jogosult kiállítani. Az Erzsébetváros Kft. a havi költségelszámoláshoz köteles az azt alátámasztó dokumentációt csatolni, különösen, de nem kizárólagosan a jelen Feladatellátási szerződés 8. melléklete szerint. Amennyiben az Önkormányzat határidőn belül a költségelszámolással kapcsolatban kifogást támaszt, úgy az Erzsébetváros Kft. a költségelszámolás újbóli benyújtására köteles, melynek elbírálására a fenti rendelkezéseket kell alkalmazni.