|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám: Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2024. április 24 - ei

rendes ülésére

**Tárgy:**  Döntés a balatonmáriafürdői alapítványi nyári tábori pályázatokról

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága az 5/2024. (I.22.) határozata értelmében a balatonmáriafürdői nyári tábor igénybevételére a VII. kerületi önkormányzati fenntartásban és működtetésben lévő óvodák, valamint a kerületi, állami fenntartásban és működtetésben lévő iskolák, továbbá az önkormányzati fenntartású szociális és gyermekjóléti intézmény számára felhívást tett közzé az önkormányzat honlapján.

Az Önkormányzat 2024. évi költségvetéséről szóló 6/2024. (II.21.) önkormányzati rendelet (továbbiakban: Rendelet) 7303 „Központilag kezelt gyermekeket, családokat támogató pályázatok” címszám alatti „Önkormányzati üdülő igénybevétele táboroztatáshoz (pályázat)” előirányzaton 12.000.000,- Ft összegben biztosított forrást a fenti célra.

A pályázatok benyújtásának határidejéig, 2024. március 4-ig, összesen **9 db** **pályázat került** **benyújtásra.** **1 db pályázat** a kerületben működő, önkormányzati fenntartásban lévő óvoda, **7 db pályázat** kerületi, állami fenntartásban és működtetésben lévő iskolákat támogató alapítvány, valamint **1 db pályázat** önkormányzati fenntartású szociális és gyermekjóléti intézmény részéről.

A pályázati kiírás feltételeinek mind a **9 db** **beérkezett pályázat** **maradéktalanul megfelel**.

A Rendelet 13. § (1) bekezdése értelmében a **7303 címszám alatti előirányzat tartós elkötelezettséggel nem járó felhasználását a Képviselő-testület a Művelődési, Kulturális és Szociális Bizottságra ruházta.** A Bizottság a 2024. áprilisi rendes ülésén dönt a hatáskörébe tartozó pályázatokról, illetve tesz javaslatot az iskolák alapítványai által benyújtott pályázatokra vonatkozóan. A Bizottság döntéséről módosító indítvány keretében tájékoztatom a Képviselő-testületet.

A Magyarország helyi önkormányzatairól szóló 2011. évi CLXXXIX. törvény 42. § 4. pontja alapján az **alapítványi támogatásokra vonatkozó döntés a Képviselő-testület át nem ruházható hatáskörébe tartozik**, így az alapítványi támogatásokról a Képviselő-testület jogosult dönteni.

A beérkezett alapítványi pályázatokat tartalmazó összefoglaló táblázat az előterjesztés 1. számú mellékletét képezi. A benyújtott pályázatok az előterjesztés 2-8. sz. mellékletét képezik.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …../2024. (IV.24.) határozata a 2024. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy:

1. a **Baross Gábor Általános Iskola Tanulóiért** **Alapítvány** által benyújtott, ***a Budapest VII. kerület Baross Gábor Általános Iskola tanulói részére szervezett*** 2024. évi balatonmáriafürdői nyári tábori pályázat megvalósítására **1.335.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2024. május 25.

**II.**

**Budapest Főváros VII. kerület Erzsébetváros Önkormányzata Képviselő-testületének …../2024. (IV.24.) határozata a 2024. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy:

1. a **Gyermekeink Jövőjéért Alapítvány** által benyújtott, ***az Alsóerdősori Bárdos Lajos Általános Iskola és Gimnázium tanulói részére*** 2024. évi balatonmáriafürdői nyári tábori pályázat megvalósítására **1.500.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2024. május 25.

**III.**

**Budapest Főváros VII. kerület Erzsébetváros Önkormányzata Képviselő-testületének …../2024. (IV.24.) határozata a 2024. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy:

1. az **„A Boldog Iskolásévekért” Alapítvány** által benyújtott ***az Erzsébetvárosi Magyar-Angol Két Tanítási Nyelvű Általános Iskola és Művészeti Szakgimnázium tanulói részére szervezett (Kertész u. 30.)*** 2024. évi balatonmáriafürdői nyári tábori pályázat megvalósítására **1.000.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2024. május 25.

**IV.**

**Budapest Főváros VII. kerület Erzsébetváros Önkormányzata Képviselő-testületének ….. /2024. (IV.24.) határozata a 2024. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy:

1. az **„A Boldog Iskolásévekért”**  **Alapítvány** által benyújtott, az ***Erzsébetvárosi Magyar-Angol Két Tanítási Nyelvű Általános Iskola és Művészeti Szakgimnázium (Dob u. 85.) tanulói részére szervezett*,** 2024. évi balatonmáriafürdői nyári tábori pályázat megvalósítására **800.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2024. május 25.

**V.**

**Budapest Főváros VII. kerület Erzsébetváros Önkormányzata Képviselő-testületének ….. /2024. (IV.24.) határozata a 2024. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az **„A XXI. Század Zenéje” Alapítvány** által benyújtott, a ***Molnár Antal Zeneiskola*** ***tanulói részére szervezett*** 2024. évi balatonmáriafürdői nyári tábori pályázat megvalósítására **1.500.000.- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2024. május 25.

**VI.**

**Budapest Főváros VII. kerület Erzsébetváros Önkormányzata Képviselő-testületének ….. /2024. (IV.24.) határozata a 2024. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a **Gyermekeink Jövőjéért Alapítvány** által benyújtott ***az Alsóerdősori Bárdos Lajos Általános Iskola és Gimnázium tanulói*** ***részére szervezett*** 2024. évi balatonmáriafürdői nyári tábori (nyelvi tábor) pályázat megvalósítására **1.096.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2024. május 25.

**VII.**

**Budapest Főváros VII. kerület Erzsébetváros Önkormányzata Képviselő-testületének ….. /2024. (IV.24.) határozata a 2024. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az **„A Boldog Iskolásévekért” Alapítvány** által benyújtott ***az Erzsébetvárosi Magyar-Angol Két Tanítási Nyelvű Általános Iskola és Művészeti Szakgimnázium leendő tanulói részére szervezett*** 2024. évi balatonmáriafürdői nyári tábori pályázat (gólyatábor) megvalósítására **500.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2024. május 25.

Budapest, 2024. március 27.

Niedermüller Péter  
 polgármester

Mellékletek:

1. számú melléklet Összefoglaló táblázat

2. számú melléklet Baross Gábor Általános Iskola tanulóiért Alapítvány pályázata

3. számú melléklet Gyermekeink Jövőjéért Alapítvány pályázata

4. számú melléklet A Boldog Iskolásévekért Alapítvány (Kertész u. 30.) pályázata

5. számú melléklet A Boldog Iskolásévekért Alapítvány (Dob u. 85.) pályázata

6. számú melléklet „A XXI. Század Zenéje” Alapítvány

7. számú melléklet Gyermekieink Jövőjéért Alapítvány (nyelvi tábor) pályázata

8. számú melléklet A Boldog Iskolásévekért Alapítvány (gólyatábor) pályázata