Iktatószám:

**BÉRLETI SZERZŐDÉS**

**7. számú módosítás**

amely létrejött

**egyrészről**: Budapest Főváros VII. kerület Erzsébetváros Önkormányzata (székhelye: 1073 Budapest, Erzsébet körút 6., adószám: 15735708-2-42, törzskönyvi azonosító szám: 735704, képviselő: Niedermüller Péter polgármester), mint bérbeadó (továbbiakban: Bérbeadó).

**másrészről**: Facultas Cognoscendi Akadémia Alapítvány (1071 Budapest, Dembinszky u. 34., adószám: 18177875-1-42, nyilvántartási szám: 01-01-0008704, képviselő: dr. Kocsis Zsolt László elnök), mint bérlő (továbbiakban: Bérlő)

együttes említésük esetén **Felek** között a mai napon, a következő feltételekkel:

1. Felek 2008. szeptember 30-án bérleti szerződést (a továbbiakban: Bérleti szerződés) kötöttek a Budapest, VII. kerület Hernád u. 42-46. szám alatt található, Bérbeadó kizárólagos tulajdonát képező, általános iskola besorolású felépítményes ingatlanra (helyrajzi szám: 33323) vonatkozóan, melyet Felek a jelen okirat aláírásával, Bérbeadó Képviselő-testületének …/2024. (IV.24.) határozata alapján egyező akarattal az alábbiak szerint módosítanak.
2. A Bérleti szerződés 2. pontja az alábbiak szerint módosul:

„2. Bérbeadó oktatási tevékenység céljára bérbe adja, Bérlő kizárólagos oktatási tevékenység folytatására bérbe veszi az ingatlan 33323/A/0/2 hrsz-ú, természetben a Hernád u. 46. szám alatti épületrészének alábbi helyiségeit:

1. a földszinten található orvosi szobát, tornatermet és kiszolgáló helyiségeit, amelyeknek használata osztott a Baross Gábor Általános Iskolával
2. az I. emeleten található irodahelyiségeket, irattárat, könyvtári helyiséget, raktár helyiséget, valamint 3 tantermet és mosdó helyiségeket
3. a II. emelet található 5 db tantermet, 1 db büféhelyiséget és mosdóhelyiségeket
4. a III. emeleten található 6 db tantermet és mosdóhelyiségeket
5. *2024. augusztus 1. napjától a IV. emeleten található 5 db tantermet, 1 db fejlesztő termet, 3 db tároló helyiséget, 1 db tanári szobát és mosdóhelyiségeket.*

Az *a)-e) pontokban* felsorolt helyiségek és a közlekedő helyiségek (folyosó, lépcsőház) területe alapján - figyelemmel a közös használat arányaira – Bérlő az ingatlant *2298,25 m2*területen használja jelen szerződés alapján.”

1. A Bérleti szerződés 5.2 pontja az alábbiak szerint módosul:

„5.2. Bérlő *2024. augusztus 1. napjától* köteles az ingatlanban lévő bérleményei gáz, elektromos közüzemi díj hozzájárulásként havi bruttó *1.000.000 Ft-ot* Bérbeadó által kibocsátott számla alapján, annak kézhezvételét követő 8 napon belül Bérbeadó *10403239-00033032-00000009* számú számlájára átutalással megfizetni.”

1. A Bérleti szerződés 8. pontja az alábbiak szerint módosul:

„8. Bérlő köteles minden tanévben minimum *60 fő* VII. kerületi állandó lakhelyű tanulójának *vagy lakóhelytől függetlenül a személyes gondoskodás keretébe tartozó gyermekvédelmi szakellátás keretében otthont nyújtó ellátásban részesülő tanulók számára* alapítványi díj nélkül ingyenes gimnáziumi alapképzést biztosítani, melyről Bérlő minden év szeptemberében egyeztet a Bérbeadóval. Bérlő a Baross Gábor Általános Iskola és Facultas Humán Gimnázium és Szakközépiskola minden év augusztus 25-ig megkötött külön megállapodása alapján a Baross Gábor Általános Iskola arra jelentkező, illetve kijelölt tanulóinak térítésmentes gimnáziumi előkészítő órákat tart. A Baross Gábor Általános Iskola tanulói az intézmény vezetőjének javaslata alapján előnyt élveznek a Facultas Humán Gimnázium és Szakközépiskola felvételi eljárása során.”

1. A jelen szerződés 2024. augusztus 1. napján lép hatályba és a Bérleti szerződés jelen módosítással nem érintett részei változatlanul hatályban maradnak.

6. Felek kijelentik, hogy a jelen szerződés módosítást, mint akaratukkal mindenben egyezőt, annak elolvasása és közös értelmezése után, saját kezűleg jóváhagyólag írják alá.

Budapest, …………………..… Budapest, ……………………......

|  |  |
| --- | --- |
| ………………………………………….. | ………………………………………….. |
| **Budapest Főváros VII. kerület**  **Erzsébetváros Önkormányzata**  Képviseli: Niedermüller Péter polgármester | **Facultas Cognoscendi Alapítvány**  Képviseli: dr. Kocsis László Zsolt elnök |

|  |  |
| --- | --- |
|  |  |
| Jogilag ellenőrizte:  ………………………………  Tóth János  jegyző |  |
| Pénzügyi ellenjegyző:  ….................................................  Nemes Erzsébet  gazdasági vezető |  |