**Budapest Főváros VII. kerület Erzsébetváros Önkormányzata Képviselő-testületének …/2024. (IV…….) önkormányzati rendelete**

**a Budapest Főváros VII. kerület Erzsébetváros Önkormányzata Képviselő-testületének parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelete módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32.§ (1) bekezdésében foglalt jogköre alapján Magyarország helyi önkormányzatairól szóló 2011. évi CLXXXIX. törvény 23.§ (3) bekezdés valamint 23.§ (5) bekezdés 5. pontjában meghatározott feladatkörében eljárva, az országos településrendezési és építési követelményekről szóló 253/1997. (XII.20.) Korm. rendelet 42. § (12) bekezdésében foglaltak alapján, a Budapest Főváros VII. kerület Erzsébetváros Önkormányzata Képviselő-testületének parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelete módosításáról a következőket rendeli el:

1. **§**

A parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelet (a továbbiakban: PHR) 1.§-a a következő (4) bekezdéssel egészül ki:

*„(4) E rendelet alkalmazásában:*

*a) tetőtér-beépítés: az épített környezet alakításáról és védelméről szóló 1997. évi LVIII. törvény (a továbbiakban: Étv.) 60/K. §-a szerinti  az épület bővítésével nem járó (meglévő tető kubatúrán belüli) tetőtér-beépítés*

*b) emelet-ráépítés: az épület kubatúra bővítésével és szintszám növelésévél járó építési tevékenysége*

*c) az építési munka megkezdése: az e-napló megnyitásának időpontja*

*értendő.”*

1. **§**

A PHR 2.§ (1) bekezdése helyébe a következő rendelkezés lép:

*„(1) Az EÉSZ 26. § (5) bekezdésében felsorolt esetekben a parkolóhely telken kívül, másik telken biztosítható, amennyiben annak tulajdonosa hozzájárul, a másik telek légvonalban mérve 200 méteren belül van, és az ott lévő rendeltetésekhez szükséges parkolóhelyeket meghaladó szabad parkolóhelyként áll rendelkezésre.”*

1. **§**
2. A PHR 3.§-a a következő (1/a) bekezdéssel egészül ki:

*„(1a) A rendeltetéshez szükséges kialakítandó és/vagy a rendeltetéshez szükséges más ingatlanon biztosítandó parkolóhelyek elsődlegesen kialakítandó lakás funkcióhoz másodsorban egyéb rendeltetéshez biztosítandó.”*

1. A PHR 3.§ (2) bekezdése helyébe a következő rendelkezés lép:

„*(2) A megváltásról szerződést kell kötni, melyet az építtető kezdeményez írásban benyújtott kérelemmel. A kérelemhez csatolni kell a kialakítást alátámasztó dokumentumokat:*

1. *építési/fennmaradási engedély köteles építési tevékenység esetén pozitív tervtanácsi javaslaton alapuló településképi véleményt, és az építésügyi hatóságnál megindított eljárás igazolására vonatkozó dokumentumot*
2. *településképi bejelentés köteles építési tevékenység esetén a településképi bejelentéshez szükséges dokumentációt*
3. *helyszínrajzot*
4. *valamennyi alaprajzot*
5. *parkolási mérleget*
6. *átláthatósági nyilatkozatot*
7. *amennyiben a kérelem nem építtető/kérelmező/bejelentő által kerül benyújtásra, úgy meghatalmazást illetve nyilatkozatot a szerződés aláírójának személyére vonatkozóan.”*
8. **§**

A PHR 5.§ (2) bekezdése helyébe a következő rendelkezés lép:

*„(2) A szerződés az építtető és Önkormányzat között jön létre. Az építtető személyében történő jogutódlás kiterjed a megváltásra is. Az építtető személyében történő változásról annak tudomására jutásától számított 30 napon belül az Önkormányzatot, mint szerződött felet tájékoztatni kell”*

1. **§**

A PHR 6.§ a következő (1/a) bekezdéssel egészül ki:

*„(1/a) A meglévő lakóépület tetőtérbeépítéssel és/vagy emeletráépítéssel történő bővítése esetében létrejövő új rendeltetéshez szükséges gépjárműelhelyezési kötelezettség megváltásának díjából – mint bevételből – az Önkormányzat pályázat útján támogatást nyújthat a bővítéssel érintett társasház részére a mindkét fél által ellenjegyzett parkolóhely-megváltási szerződésben foglalt parkolóhely-megváltás összegének 80 %-áig. A támogatásra a társasházaknak nyújtható felújítási támogatásról szóló Budapest Főváros VII. kerület Erzsébetváros Önkormányzata Képviselő-testületének 7/2016. (II.18.) önkormányzati rendelete alapján kiírt pályázat útján lehet pályázni, mely pályázatot a Pénzügyi és Kerületfejlesztési Bizottság bírál el. ”*

**6. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János Niedermüller Péter**

**jegyző polgármester**

Záradék

A rendelet kihirdetése ……….…-én a Szervezeti- és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu/) honlap szerkesztője részére.

**Tóth János**

**jegyző**

**Általános indokolás**

A parkolóhely létesítési kötelezettség helyi szabályozásáról szóló Budapest Főváros VII. kerület Erzsébetváros Önkormányzata Képviselő-testületének 4/2019. (III.22.) önkormányzati rendelete egyes eljárási hivatkozásai elavultak, az ügyféli visszajelzések alapján egyes megfogalmazások pontosítása-, illetve a hatályos jogi, eljárási környezettel való összhang megteremtése szükséges.

A módosítás másik fontos kiegészítő szabályozása a meglévő lakóépület tetőtérbeépítéssel és/vagy emeletráépítéssel történő bővítése során gépjárműelhelyezési kötelezettség megváltásának díjából származó bevétel felhasználási körének bővítése, pályázati kiírás lehetővé tétele. Ezáltal a parkolóhelymegváltásból származó bevétel átcsoportosításával a kerületi épületállomány állagának további javulása-, a lakók/tulajdonosok jókarbantartási kötelezettségének hatékonyabb megvalósítása várható.

**Részletes indokolás**

1. **§**

Fogalomdefiníciókat tartalmaz.

1. **§**

A jogszabályszerkesztésről szóló 61/2009. (XII. 14.) IRM rendelettel való harmonizációt tartalmazza.

1. **§**

Több-, eltérő rendeltetést tartalmazó ingatlan létesítése esetén – figyelembe véve a parkolóhelymegváltás eltérő összegét - szükséges meghatározni megváltás esetén a megváltással érintett eltérő funkciók sorrendiségét.

Továbbá az építésügyi hatóság részére fenntartott Építésügyi hatósági engedélyezési eljárásokat támogató elektronikus dokumentációs rendszerben (ÉTDR) tárolt adatokhoz a Főépítészi és Vagyongazdálkodási Iroda mint Szakiroda hozzáférése nem biztosított, ezért a parkolóhelymegváltás elbírálásához szükséges a kérelmező által biztosítandó további dokumentumok bekérése. A módosítás a csatolandó dokumentumok felsorolását tartalmazza.

1. **§**

A szerződés adataiban esetlegesen bekövetkező adatváltozások nyomonkövetése miatti módosítást tartalmazza.

1. **§**

A parkolóhely-megváltásokból eredő bevétel felhasználási lehetőségének bővítése miatti módostást tartalmazza. A módosítás teszi lehetővé, hogy a bevétel pályázhatósága miatt a kerületi épületállomány állapotának további javulása előérhetővé váljon.

**6 .§**

Hatályba léptető és hatályon kívül helyező rendelkezést tartalmaz.